C 44/26
RO
Jurnalul Oficial al Uniunii Europene
28.1.2022
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.10301 – CVC / ETHNIKI) (Text cu relevanță pentru SEE)
(2022/C 44/11)
1.
La data de 20 ianuarie 2022, Comisia Europeană a primit, în temeiul articolului 4 din Regulamentul (CE) nr.
139/2004 (1) al Consiliului, o notificare a unei concentrări propuse.
Notificarea vizează următoarele întreprinderi: — CVC Capital Partners SICAV-FIS S.A. („CVC”, Luxemburg); — Ethniki Hellenic General Insurance Company S.A. („Ethniki”, Grecia).
CVC dobândește, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi Ethniki.
Concentrarea se realizează prin achiziționare de acțiuni.
2.
Activitățile economice ale întreprinderilor respective :
— CVC, filialele sale și societățile afiliate sunt entități private ale căror activități includ furnizarea de consultanță în investiții și/sau gestionarea investițiilor în numele unor fonduri și platforme de investiții.
Una dintre societățile din portofoliul CVC este Hellenic Healthcare Group („HHG”), care operează șase spitale private în Grecia. — Ethniki este o societate de asigurări compozită axată în principal pe activitatea din Grecia, având activități limitate în Cipru și România.
Printre activitățile sale se numără o gamă de produse de asigurare de viață și de asigurare generală, distribuția de asigurări și, într-o foarte mică măsură, reasigurarea.
Întreprinderea țintă este deținută în prezent de Banca Națională a Greciei și este vândută în conformitate cu planul de restructurare al BNG încheiat cu Comisia. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
4.
Comisia Europeană invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei Europene în termen de cel mult 10 zile de la data publicării prezentei.
Trebuie menționată întotdeauna următoarea referință: M.10301 – CVC / ETHNIKI (1) JO L 24, 29.1.2004, p. 1 („Regulamentul privind concentrările economice”).